Skáldsagan Death in the Clouds eftir Agöthu Christie í þýðingu Ragnars . Í flugvél yfir Ermarsundinu sat svartklædd , miðaldra kona hreyfingarlaus . Hún hafði verið myrt á undarlegan hátt . Enn undarlegra var hins vegar að enginn farþeganna tók eftir því hver myrti hana ekki einu sinni Hercule Poirot ! En hann var ákveðinn í að komast að sannleikanum . Úr bókinni : Hercule Poirot beygði sig niður og náði í litla flísatöng sem hann var með í vasanum . Hann tók hlutinn varlega upp og rétti úr sér með fenginn . „ Já , “ sagði hann . „ Þetta líkist geitungi en er þó eitthvað allt annað . “ Hann sneri hlutnum svo að bæði læknirinn og flugþjónninn gætu virt hann fyrir ´ ser . Lítill hnútur úr appelsínugulu og svörtu , dúnkenndu silki , festur við langan og undarlegan þyrni með upplituðum oddi . „ Guð minn góður ! Guð minn góður ! “ hrópaði hinn lágvaxni herra Clancy , sem var staðinn á fætur og horfði í örvæntingu yfir öxlina á flugþjóninum . „ Ótrúlegt – alveg ótrúlegt . Ég hef aldrei séð annað eins á ævi minni . Ja hérna , aldrei hefði ég trúað þessu . “ „ Gætirðu skýrt hvað þú att við , herra ? “ spurði flugþjónninn . „ Veistu hvað þetta er ? “ „ Svo sannarlega . “ Herra Clancy þrútnaði af stolti og gleði . „ Herrar mínir , þetta er þyrnir sem frumbyggjar í v issum ættbálkum skjóta úr blásturspípu . Ég er ekki viss um hvort þetta er frá suður-afrískum ættbálki eða frá Borneó . En þetta er tvímælalaust píla frá frumbyggjum sem hefur verið skotið úr blásturspípu og mig grunar sterklega að á oddinum sé - “ „ - frægt eitur suður-amerískra Indíána . “ Hercule Poirot lauk við setninguna og bætti svo við : „ Er þetta mögulegt ? “ „ Þetta er vissulega mjög óvenjulegt , “ sagði herra Clancy og var enn mjög spenntur . „ Mjög óvenjulegt . Ég er leynilögreglusagnahöfundur en að sjá í raun og veru … “ Honum varð orða vant . Flugvélin hallaðist hægt til hliðar en þeir sem voru standandi skjögruðu . Vélinni var flogið í hringi og hún lækkaði flugið til að undirbúa lendingu á flugvellinum í Croydon .